जिस अखबार की अखिलेश यादव ने बेइज्जती की वह अपने कलेजे पर हाथ रखकर बताये कि इसके पहले दिवंगत हो चुके उसके प्रधान संपादक के समय क्या ऐसा था कि हर खबर और फोटो छापने के लिये उसके पत्रकार गली के गुंडों की तरह रंगदारी वसूल करने निकलते हों। आज कारोबारियों के लिये पत्रकारिता के नये अवतारों की वजह से सही तरीके से धंधा करना मुश्किल है। अगर उनका महीना नहीं बांधा तो एसपी तक उसके साथ चले आयेंगे और व्यापारी के खिलाफ एक मुकदमा लिख देंगे। अफसरों का काम भी आज सरकार की रेवेन्यू बढ़ाना नहीं मीडिया के कहने से मुकदमे लिखना और खत्म करना हो गया है क्योंकि वे भी दिन भर घूसखोरी के अलावा कुछ नहीं करते। अपनी नौकरी वे झूठी पत्रकार वार्ताओं के जरिये साधे रहते हैं।